Ta sbabial ajwalil yuʼun Israel jaʼto te kʼalal la yichʼik bael chukel ta Babilonia | Aʼyejetik te lokʼem ta Biblia\nTe Saúl jaʼ och ta sbabial ajwalil ta Israel. Jaʼukmeto la yichʼ pʼajel yuʼun te Jehová, la yichʼ tsael te David yuʼun jaʼ ya x-och ta ajwalil. Yame jnoptikxan bael ta swenta te Davide. Te kʼalal jchʼiel keremto-a te Davide la stsak sba sok te mukʼul najtʼil winik Goliat. Ta patil lokʼ ta anel ta stojol te ajwalil Saúl ta skaj te ya xbikʼtal oʼtantayot yuʼune. Te tʼujbil ants Abigail la skom ta spasel bin chopol te Davide.\nTa patil yame jnoptikxan bael ta swenta te Salomón, te jaʼ snichʼan te Davide, te jaʼ la sjelolin jilel ta ajwalil te stat ta Israel. Te sbabial oxtul ajwaliletik ta Israel 40 jaʼbil jalajik ta mantalteswanej ta jujuntul. Ta patil, te kʼalal lajemix-a te Salomone, te nación yuʼun Israel la xat sba ta cheb, jchajp la yakʼ sbaik ta mantaltesel ta norte, jchajp la yakʼ sbaik ta mantaltesel ta sur.\nTe mantaltesel ta stojol te lajunchajp snichʼnab Israel te ayik ta norte jalaj 257 jaʼbil, te kʼalal mato yichʼojik lajinel yuʼun-a te asiriaetike. Tey-abi kʼax 133 jaʼbil jaʼnix jich te mantaltesel yuʼun te chaʼchajp snichʼnab Israel la yichʼik lajinel. Ta yorail-abi lananix yichʼik bael chukel ta Babilonia te israeletike. Jich yuʼun te XCHANEBAL PARTE ini smakoj 510 jaʼbil, ta spisil te jayeb jaʼbil kʼaxe ay bayal bintik kʼax mukʼ skʼoplal te ya kiltik baele.\nTa sbabial la yichʼ tsael yuʼun te Diose, ta patil pʼajot yuʼun, ¿bin ya yakʼ jnoptik ta swenta te Saule?\n¿Bin la yilbey Jehová te David te maba la sta ta ilel te j-alwanej Samuele?\nTe David la smil te Goliat, ma jaʼuknax ta skaj te sjimochʼe, ay yan aʼtejibal te kʼax bayal yipe.\nTe Saúl tseʼelnax yoʼtan sok te David ta sjajchibal, ta patil te Saúl kʼan smil yuʼun te slab yoʼtane. ¿Bin yuʼun?\nTe Abigail la yal te ma snaʼ kʼinal te smamlale, jaʼukmeto la skoltaybey skuxlejal ta milel.\nTe David la yakʼ ta ilel te lek stalel swenta te bin ya spas sok te bin maba ya spas swenta ya x-ajwalin ta stojol te israeletike.\nTa swenta te bin chopol la spase te Davide tal bayal wokolil ta stojol te David sok te sfamilia ta patil.\n¿yuʼun-nixbal ya yakʼ ta jatel ta olil-a te alale?\nManchukme pʼij te Salomone, la yichʼ tijbeyel yoʼtan ta spasel te bin chopole.\nTe kʼalal jajch ta mantalteswanej te Jeroboam, jaʼ la yakʼbey skʼaxuntaybey smantal Dios ants winiketike.\nTe ajwalil ants maʼyuk bin la yakʼ swenta ya yichʼ te bin la skʼan yoʼtane.\n¿Bin yuʼun te tsojb soldadoetik ya xbajtʼik ta guerra sok jkʼayojetik te ayik baele ta nail yuʼunike?\n¿Yabal xjuʼ xchaʼkuxaj talel te machʼa lajemixe?\nBayal stseʼelil yoʼtan ta yakʼel sba ta naʼel sok ay machʼa la yichʼ pasbeyel jun milagro ta swenta.\nTe bin mukʼ skʼoplal la snop Jonás, jaʼ te ya skʼan ya schʼuun spasel te bin ya yal te Jehovae.\nMaba mukʼ te sbabial nichimal kʼinale, te Balumilal ini ya xnoj ta nichimal kʼinal.\nTa jun-nax ajkʼabal, jtul chʼul-abat la smil 185,000 Asirioetik.\nTe kʼalal keremto-a te Josías la yakʼ ta ilele te stulanil yoʼtane.\nTe Jeremías kʼax keremto la yaʼiy sba te swenta ya x-och ta j-alwanej, jaʼukmeto te Dios snaʼoj te ya xjuʼ yuʼun spasel te aʼtelile.\nLa staik bayal lekilal manchukme namal ayik ta stojol te sfamiliaike.\n¿Bin yuʼun la yakʼ Dios te ya slajinik Jerusalén te skontratak israeletik, jaʼ te Babilonioetike?\nSchanebal parteTa sbabial ajwalil yuʼun Israel jaʼto te kʼalal la yichʼik bael chukel ta Babilonia